/,o C. PLINII HIST. NAT. LIB. XXIV. 



ratonibus, et decoctum eorum. Corticis autem in aceto, 

 dentium remedium est : foliorum tenerrima ia vino albo 

 decocta , oculorum. Lanugo foliorum , et auribus et 

 oculis inutilis. Cinis pilularum sanat ambiista igni vel 

 frigore. Cortex e vino scorpionum ictus restinguit. 



Fraxino, v. 



XXX. Fraxinus quam vim adversus serpentes habe- 

 ret, indicavimus. Semen foliis ejus inest, quo medentur 

 jocineris et lateris doloribus in vino : aquam qua subit 

 cutem, extrahunt. Corpus obesum levant onere, sensim 

 ad maciem reducentes, iisdem foliis cum vino tritis ad 

 virium portionem : ita ut puero quinque folia tribus 

 cyathis diluantur , robustioribus septem folia , quinis 

 cyatbis vini. Non omittendum , rameuta ejus et scobem 

 a quibusdam cavenda prsedici. 



Acere , i. 



XXXI. Aceris radix contusa e vino jocineris doloribus 

 efficacissime imponitur. 



Populo, VIII. 



XXXII. Populi albae uvarum in unguentis usum 



